Մինչ այս նոր համակարգը տեղադրելը, խորհուրդ կտամ կատարել մի քանի գործողություններ: Նախևառաջ հարկավոր է պահպանել ձեր սարքի մեջ գտնվող տվյալները, որպեսզի դրանք հասանելի լինեն նաև iOS 8 համակարգում: Հիմնականում Apple-ը ավտոմատ դրանք սինխրոնիզացնում է Ձեր iCloud-ի հաշվի հետ և տվյալները տեղադրում ամպային սերվերներում, սակայն հնարավոր է, որ այդ ֆունկցիան անջատած լինեք: Ստուգելու համար բացեք Settings > iCloud > Backup & Storage բաժինը և միացրեք iCloud Backup ֆունկցիան: Միացնելուց հետո որոշակի ժամանակ է հարկավոր, որպեսզի ձեր բոլոր տվյալները սինխրոնիզացվեն: